  Виталий Пронин «Готов к труду и обороне» спортъя но тазалыкез утёнъя I элькун фестиваль радъяськоз 21-тӥ тулыспалэ Ижысь «Здоровье» центрын. Ӵошатсконэ вылӥ дышетсконниосысь студентъёс пыриськозы. Егитъёс бызьылозы, тэтчалозы, пневматика пыӵалысь ыбылӥськозы.Фестивалез радъя ДОСААФ-лэн интыысь ёзэтэз, солы Удмурт Элькунысь министерствоос но ведомствоос юрттӥсько. Кубокъёс но медальёс сяна, ДОСААФ-лэн Ижысь автошколаез «В» категорилы дышетскыны дунтэк сертификат кузьмалоз.Фестивальын ужалозы ожгар но спорт техникая адӟытонъёс, «Готов к труду и обороне» ӵошатскон пыре пиналъёслэсь но егитъёслэсь тазалыксэ утёнъя быдэс Россиын мынӥсь акцие.Туспуктэмез: www.molodamur.ru  